作者:賈島
標題:寄令狐綯相公
內容:驢駿勝羸馬，東川路匪賒。一緘論賈誼，三蜀寄嚴家。澄澈霜江水，分明露石沙。話言聲及政，棧閣穀離斜。自著衣偏暖，誰憂雪六花。裹裳留闊襆，防患與通茶。山館中宵起，星河殘月華。雙僮前日僱，數口向天涯。良樂知騏驥，張雷驗鏌鋣。謙光賢將相，別紙聖龍蛇。豈有斯言玷，應無白璧瑕。不妨圓魄裡，人亦指蝦蟆。